અભ્યાસુઓએ કહ્યું કે, બજારોમાં અમેરિકા અને ચીનના વ્યાપારી સંબંધોને લઇને ચિંતા છે. ટેરિફ વૉર ચાલી રહી છે એટલે હવે આવનારા દિવસોમાં કેવી પરિસ્થિતિનું નિર્માણ થાય છે એ જોવાનું છે. અમેરિકા ઊંચી ટેરિફ ચીનથી આવતા માલ ઉપર લગાડવા માટે મક્કમ છે. આ મુદ્દે ઇન્ટરનેશનલ મોનેટરી ફંડે પણ ટ્રમ્પની ટેરિફ વૉર સામે ભય વ્યક્ત કર્યો છે. ચેતવણી આપતાં એમ પણ જણાવ્યું છે કે, એ કારણે વૈશ્વિક ટ્રેડિંગ સિસ્ટમ પ્રભાવિત થશે. અન્ય દેશોના સંબંધો પણ બગડશે. સરવાળે તો અમેરિકી અર્થતંત્ર ઉપર પણ તેની માઠી અસર દેખાશે.